Године 1939. Совјетски Савез и Трећи рајх су потписали Споразум Рибентроп—Молотов, који је обухватао тајне протоколе који су делили источну Европу на "сфере утицаја", при чему су Летонија и Естонија спадале у совјетској сфери. Каснији амандман на тајне протоколе ставио је Литванију у совјетској сфери. У јуну 1940. Совјетски Савез је напао балтичке земље и припојио их као Литванску Совјетску Социјалистичку Републику, Естонску Совјетску Социјалистичку Републику и Летонску Совјетску Социјалистичку Републику. Немачка је 1941. године, у оквиру операције Барбароса, напала балтичке државе, а потом су биле под управом немачког Рајхскомесаријата Остланд до 1944. године. Совјетски Савез је 1944. године, поново анексирао балтичке државе.